Uravalinta se on tämäkin.

Teksti: Jarkko Fräntilä

Räppäri Christ Bearer eli Andre Johnson leikkasi huhtikuussa peniksensä irti, jonka jälkeen hän yritti itsemurhaa, kuten Rumba tuolloin uutisoi. Penis saatiin kuitenkin pelastettua, ja johnsoni operoitiin takaisin Johnsonin haaroväliin roikkumaan.

Nyt Johnson on kertonut TMZ-sivustolle, että haaveilee pornotähden urasta. Vivid Entertainment, maailman arvostetuin pornoleffayhtiö on jo kertonut suunnittelevansa elokuvaa, jonka pääosassa Johnson esiintyisi – mikäli tämän veitikka vain toimii turvallisesti eikä putoa irti kesken aktin.

Johnson on myös myöntänyt olleensa enkelipölyn vaikutuksen alaisena tapahtuman sattuessa.

”Olin silloin PCP-päissäni. Lapset, sanokaa ei huumeille.”